CELEX: 32015R0187
Language: da
Date: 2015-02-06 00:00:00
Title: Kommissionens gennemførelsesforordning (EU) 2015/187 af 6. februar 2015 om ændring af forordning (EU) nr. 185/2010 for så vidt angår screening af håndbagage  EØS-relevant tekst

7.2.2015   
            
            
               DA
            
            
               Den Europæiske Unions Tidende
            
            
               L 31/18
            
         KOMMISSIONENS GENNEMFØRELSESFORORDNING (EU) 2015/187
   af 6. februar 2015
   om ændring af forordning (EU) nr. 185/2010 for så vidt angår screening af håndbagage
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
   ud fra følgende betragtninger:
   
               (1)
            
            
               Nyere dokumentation har vist, at terrorister forsøger at udvikle nye metoder til at skjule improviserede eksplosive anordninger, der er udformet med henblik på at omgå de nuværende luftfartssikkerhedsforanstaltninger vedrørende screening af håndbagage.
            
         
               (2)
            
            
               Visse specifikke luftfartssikkerhedsforanstaltninger, der er fastsat i Kommissionens forordning (EU) nr. 185/2010 (2), bør derfor ændres for at styrke modforholdsreglerne mod truslen fra improviserede eksplosive anordninger, der skjules i håndbagage.
            
         
               (3)
            
            
               Ændringerne bør skærpe de tekniske specifikationer til screening af håndbagage med systemer til sporing af eksplosive stoffer.
            
         
               (4)
            
            
               Ændringerne bør også åbne mulighed for at screene håndbagage, der indeholder bærbare computere og andre større elektriske artikler, på visse betingelser.
            
         
               (5)
            
            
               Forordning (EU) nr. 185/2010 bør derfor ændres i overensstemmelse hermed.
            
         
               (6)
            
            
               Denne forordning bør træde i kraft så hurtigt som muligt med henblik på at minimere risici for flysikkerheden.
            
         
               (7)
            
            
               Foranstaltningerne i denne forordning er i overensstemmelse med udtalelse fra Komitéen for Civil Luftfartssikkerhed —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 185/2010 ændres i overensstemmelse med bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende. Den anvendes fra og med den 1. marts 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. februar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  Kommissionens forordning (EU) nr. 185/2010 af 4. marts 2010 om detaljerede foranstaltninger til gennemførelse af grundlæggende fælles normer for luftfartssikkerhed (EUT L 55 af 5.3.2010, s. 1).
   
      BILAG
      I bilaget til forordning (EU) nr. 185/2010 foretages følgende ændringer:
      
                  1.
               
               
                  Kapitel 4 ændres således:
                  
                              a)
                           
                           
                              Punkt 4.1.2.1 affattes således:
                              
                                          »4.1.2.1.
                                       
                                       
                                          Inden screeningen tages bærbare computere og andre større elektriske artikler ud af håndbagagen, og de screenes særskilt, medmindre håndbagagen skal screenes med EDS-udstyr (Explosive Detection Systems equipment), der opfylder norm C2 eller højere.«
                                       
                                    
                        
                              b)
                           
                           
                              Punkt 4.1.2.8 affattes således:
                              
                                          »4.1.2.8.
                                       
                                       
                                          Tasker, der viser sig at indeholde en større elektrisk artikel, screenes igen, efter at denne artikel er fjernet fra tasken, og den elektriske artikel screenes særskilt, medmindre håndbagagen blev screenet med EDS-udstyr (Explosive Detection Systems equipment), der opfylder norm C2 eller højere.«
                                       
                                    
                        
            
                  2.
               
               
                  I kapitel 12 tilføjes følgende som punkt 12.4.2.7 til 12.4.2.9:
                  
                              »12.4.2.7.
                           
                           
                              Alt EDS-udstyr, der er udformet til at screene håndbagage, skal mindst opfylde norm C1.
                           
                        
                              12.4.2.8.
                           
                           
                              Alt EDS-udstyr, som er udformet til at screene håndbagage, der indeholder bærbare computere og andre større elektriske artikler, skal mindst opfylde norm C2.
                           
                        
                              12.4.2.9.
                           
                           
                              Alt EDS-udstyr, som er udformet til at screene håndbagage, der indeholder bærbare computere og andre større elektriske artikler samt LAGs, skal mindst opfylde norm C3.«